လူလိၵ်လႄႈသင်ဝႃႈ ၶႂ်ႈသိူဝ်းၸႂ်

📚သင်ဝႃႈတုိၵ်ႉၶီငဝ်လႄႈဢမ်ႇသူိဝ်းၸႂ်ယူႇၼႆ လူလိၵ်ႈလႄႈ၊ 📚ၵၢၼ်လူလိၵ်ႈၼႆႉ တေႁဵတ်းႁႂ်ႈၸၢတ်ႈပၢၼ် ဢၼ်ၶီငဝ် သူၼၼ်ႉဢွၵ်ႇၵႂႃႇသေ သူတေလႆႈသူိဝ်းၸႂ်မႃးဢူိဝ်ႈ၊ 📚ၽွင်းမူိဝ်ႈသူတုိၵ်ႉဝူၼ်ႉၼမ် ၶမ်ၸႂ်သေ ဝူၼ်ႉသင်ဢမ်ႇဢွၵ်ႇၼၼ်ႉ၊ 📚ယုိၼ်းမုိဝ်းယိပ်းဢဝ် ပပ်ႉလိၵ်ႈဢၼ်ၼုိင်ႈသေ လူ မၼ်းလႄႈ လွင်ႈဝူၼ်ႉၼမ်ဢၼ်သူၶမ်ၸႂ်ယူႇၼၼ်ႉ တေႁၢႆၵႂႃႇသေ ဢွၵ်းဢေႃသူတေၸုိၼ်ႈပၢင်ႇလႄႈသူိဝ်းၸႂ်မႃးယဝ်ႉ၊ 📚လွင်ႈသူိဝ်းၸႂ်ဢၼ်ၵတ်းယဵၼ်ၼၼ်ႉ သင်ဝႃႈသူပႆႇ ပဵၼ်ၵေႃႉဢၼ် လူလိၵ်ႈ ၼႆၸုိင် သူတေပႆႇႁူႉထုိင်၊ 📚သင်ဝႃႈသူၶႂ်ႈႁူႉထုိင် လွင်ႈၵတ်းယဵၼ်လႄႈလွင်ႈသူိဝ်း ၸႂ်ၼႆၸုိင် လူလိၵ်ႈတူၺ်းလႄႈ၊ 📚ၵၢၼ်လူလိၵ်ႈၼႆႉတေႁဵတ်းႁႂ်ႈသူပဵၼ်ၵူၼ်းၵေႃႉဢၼ် မေႃၸႂ်ယဵၼ်လႄႈၸႂ်ယၢဝ်းမႃးယဝ်ႉ၊ 📚သင်ဝႃႈသူပဵၼ်ၵေႃႉဢၼ်လူလိၵ်ႈၼႆ ၸႂ်သူတေၼိမ်မၼ်ႈမႃးယဝ်ႉ၊ 📚ဢမ်ႇဝႃႈသူတေႁဵတ်းသင်ၵေႃႈ လွင်ႈၶႅမ်ႉလႅပ်ႈဢၼ်ဝႃႈၼၼ်ႉ တုိၼ်းတေၸွမ်းမႃးယဝ်ႉ ယွၼ်ႉသူပဵၼ်ၵေႃႉဢၼ်လူလိၵ်ႈယူႇတႃႇသေႇလူး၊ 📚လိၵ်ႈဢၼ်ဝႃႈၼၼ်ႉ သူတေလူႁႂ်ႈယဝ်ႉလၢႆ"ၵူၺ်းဢမ်ႇလႆႈ ၼူိဝ်ႉလိၵ်ႈလႄႈမွၼ်းၵႂၢမ်းၼႂ်းလိၵ်ႈၸူိဝ်းၼၼ်ႉ သူတေလႆႈဝူၼ်ႉၶႆႈၸႂ်သေၵဵပ်းဢဝ်ၸွမ်းယဝ်ႉ၊ 📚ၽွင်းယၢမ်းသူလူလိၵ်ႈၼၼ်ႉ ဢွၼ်တၢင်းသုတ်း လူ လမ်းၼႂ်းလႄႈၶေႃႈသင်ႇမၼ်းႁႂ်ႈပွင်ႇၸႂ်သေၵွၼ်ႇ ယႃႇၼႅတ်ႈလူ ၼူိဝ်ႉလိၵ်ႈမၼ်းသင်သူပႆႇလႆႈလူ လမ်းၼႂ်းလႄႈ ၶေႃႈသင်ႇမၼ်းၼႆ၊ 📚သင်ဝႃႈသူဢမ်ႇလူ လမ်းၼႂ်း လႄႈ ၶေႃႈသင်ႇမၼ်း ဢွၼ်တၢင်းၼႆ  သူတေဢမ်ႇၸၢင်ႈပွင်ႇၸႂ်လႆႈ ဝႃႈလိၵ်ႈ ဢၼ်ၼၼ်ႉမၼ်းမၢႆထုိင်သင် ယဝ်ႉၵေႃႈႁဵတ်းႁုိဝ်လႄႈ တႄႇပဵၼ်ပပ်ႉလိၵ်ႈဢၼ်ၼၼ်ႉမႃးၼႆၼၼ်ႉယဝ်ႉ၊ 📚ယွၼ်ႉၼၼ်သင်ဝႃႈတေလူလိၵ်ႈၼႆ လူႁႂ်ႈပွင်ႇၸႂ် လူယဝ်ႉဝူၼ်ႉၶႆႈၸႂ် ၸွင်ႇမၼ်းထုၵ်ႇမႅၼ်ႈယဝ်ႉၵေႃႈ ၸွင်ႇမၼ်းၵမ်ႉထႅမ်သင်လႆႈတီႈၼႂ်းၸၢတ်ႈပၢၼ်တူဝ်ၵဝ်ႇ ၼႆၼၼ်ႉ၊ 📚လူလိၵ်ႈဢၼ်ဝႃႈၼႆႉ လႆႈတၢင်းႁူႉၵူၺ်း ဢမ်ႇၵႃး လႆႈပႃးလွင်ႈတၢင်းသူိဝ်းၸႂ်ယဝ်ႉ၊ 📚ပေႃးသူဢမ်ႇယုမ်ႇၼႆ ၽုိၵ်းလူလိၵ်ႈတူၺ်းလႄႈ သူ တေသူိဝ်းၸႂ်သေၵတ်းယဵၼ်မႃးယဝ်ႉ၊ 📚လွင်ႈဢၼ်သူဢမ်ႇႁူႉဢမ်ႇႁၼ်ၼၼ်ႉမီးၼႂ်းပပ်ႉလိၵ်ႈၵမ်ႈၼမ်ဢူိဝ်ႈ ၵွပ်ႈပူိဝ်ႈၼၼ် လူလိၵ်ႈလႄႈ၊ 📚ယႃႇပေပွႆႇပႅတ်ႈပပ်ႉလိၵ်ႈ ပပ်ႉလိၵ်ႈၼႆႉ ပဵၼ်ဢူၺ်းၵေႃႉတီႈႁၵ်ႉသူလႄႈၶူးသွၼ်တီႈသုိဝ်ႈယူဝ်း တေႃႇသူ ဢၼ်ၸႅတ်ႈၸၢင်ႇမၼ်းယဝ်ႉ လွင်ႈဢၼ်ဝႃႈ တေလႅၼ်လႄႈႁဵတ်းႁၢႆႉတေႃႇသူၼၼ်ႉတေဢမ်ႇမီး၊ 📚ၵွပ်ႈၼၼ် သင်ဝႃႈသူၶႂ်ႈႁႂ်ႈၸၢတ်ႈပၢၼ်သူႁွတ်ႈထုိင် ယူိင်းမၢႆ မူိၼ်ၼင်ႇဢၼ်ဢၢၼ်းဝႆႉ ယဝ်ႉၵေႃႈ လႆႈႁပ်ႉ လွင်ႈၵတ်းယဵၼ်ဢၼ်သူိဝ်းၸႂ် ၼႆၸုိင် လူလိၵ်ႈလႄႈ ယႃႇပေၶၢၼ်ႉ။ 🌿ၶွပ်ႈၸႂ်ယႂ်ႇၼမ်သေ🌿 #ယိင်းၸၢမ်မူၺ်(သၢဝ်တႆးထူိၼ်ႇ)💚💚💚